unkulunkulu uba sesimweni somuntu ukuze ahlupheke esikhundleni somuntu, futhi ngokwenza lokho uzoletha isiphetho esihle esizolandela umuntu. leso sigaba somsebenzi esaphothulwa ngujesu saba kuphela ngukufana kwakhe nenyama esesonweni nokubethelwa, ukuthatha kwakhe indawo yomhlatshelo wesono bese esindisa sonke isintu, kanti lokhu kwakha isisekelo sekusasa lomuntu sokungena esiphethweni sakhe esimangalisayo. wathatha izono zomuntu zathwalwa nguye futhi yena wathatha isimo senyama nesono wabethelwa; wathwala izono zomuntu wayeseba ngumnikelo wesono, emva kwalokho sonke isintu sasindiswa. okungukuthi, laba ubufakazi bokuthi umuntu angaba ngongenasono futhi ekugcineni eze phambi kukankulunkulu: kwaba yisenzo sokugadla empini yokulwa nosathane. ngezinsuku zokugcina, unkulunkulu uzophothula umsebenzi wakhe futhi afinyelelise inkathi endala esiphethweni, futhiuzoletha labo bantu abasasele esiphethweni sabo esihle. ngakho unkulunkulu usephinde waba yinyama futhi, ufike wezwa ubuhlungu esikhundleni somuntu. konke ukuhlupheka komuntu kuzosuswa kubona ngalobu bufakazi, lesi senzo, lapho unkulunkulu eletha ubufakazi ngaye futhi esebenzisa lobu bufakazi ukwahlula usathane, ukuhlazisa udeveli, kanye nokubeka isintu esiphethweni saso esihle. abanye abantu bathi: “umsebenzi wokuba sesimweni somuntu kukankulunkulu usenziwa ngunkulunkulu uqobo lwakhe. akuyona le nyama ekwenzayo, kwenziwa ngaphansi kokulawulwa umoya ngaphakathi.” ingabe kulungile ukusho lokhu? akulungile. sekuke kwashiwo ngaphambilini ukuthi umsebenzi wokunqoba kukankulunkulu esesimweni somuntu wenziwa esintwini esijwayelekile, lokho okubonayo isintu esijwayelekile, kube empeleni kungunkulunkulu uqobo lwakhe owenza umsebenzi, nokuthi umsebenzi le nyama ewenzayo wenziwa unkulunkulu ngokwakhe. kwachazwa kwaphinde kwahlanganyelwa ngale ndlela. abantu esikhathini esiningi bacabanga ukuthi le nyama iyithuluzi nje noma igobolondo. uma unkulunkulu ngaphakathi kuwe ekhuluma noma ezilawula yena, khona--ke le nyama ikhuluma noma yenza, futhi ayenzi lutho ngaphandle kokulawulwa ngunkulunkulu. uma elawulwa ukuba asho okuthile ube esesho okuthile, kungenjalo uhlala ethule. ingabe isimo sinjalo? cha, asinjalo. incazelo enamandla kakhulu manje yile: elinye iphuzu ngonkulunkulu ephenduka inyama ezinsukwini zokugcina ukuba uze ukuzokwenza umsebenzi wokunqoba kanye nokufinyelelisa lesi sikhathi esiphelweni; elinye iphuzu ukuthi ukuzwa kwenyama ubuhlungu bomhlaba kungukuzwa kukankulunkulu uqobo ubuhlungu bomhlaba—inyama kankulunkulu nonkulunkulu ngokwakhe bamunye. le nyama ayilona ithuluzi njengoba abantu becabanga ukuba unjalo, futhi ke ayilona igobolondo nje; injalo nje ayiyona into eyinyama engalawulwa nje, njengoba abantu becabanga. le nyama ihlanganise konke unkulunkulu ngokwakhe ayikho. abantu empeleni bayiqonda njengento elula kakhulu. ihlanganyelwe kanjalo, lapho--ke abantu bazoyihlukanisa kalula inyama nomoya. manje abantu kufanele baqonde elinye iphuzu: unkulunkulu esenyameni uthole ukuzwa ubuhlungu bomhlaba; zonke izinhlupho nokugula unkulunkulu esenyameni akuzwile kuyizinto okungafanele akuzwe. abanye abantu bacabanga ukuthi, njengoba engumuntu ojwayelekile, ngakho lobu buhlungu abugwemeki. bacabanga ukuthi: “abantu bazophathwa yikhanda babe nemfiva nje engatheni, naye uzoba nalokhu. lokhu kuyinto engeke yagwemeka, njengoba engumuntu osenyameni ejwayelekile. akekho ngaphezu konke. ungumuntu ojwayelekile futhi kufanele ezwe bonke ubuhlungu obuzwiwa ngabantu. kufanele ezwe ukushisa njengoba abantu bezwa futhi aqhuqhwe amakhaza, njengoba nabantu ebaqhuqha….” uma ucabanga kanje, kusho ukuthi ubona kuphela ukujwayeleka kwenyama. le nyama ejwayelekile ifana ncamashi nomuntu ngaphandle kokwahluka. empeleni, konke akuzwayo akunancazelo. abantu ngokuvamile bayagula, noma bahlushwe okuthile, futhi lokhu yilokho abantu okufanele babhekane nakho. abantu abonakele kufanele bahlupheke ngale ndlela, futhi lo umthetho ojwayelekile. kungani unkulunkulu osesimweni somuntu ezwa lokhu kuhlupheka? ingabe ujesu kwakufanele abethelwe esiphambanweni? ujesu wayeyindoda elungile. ngokusho kwemithetho yaleso sikhathi nazo zonke izinto azenza, kwakungafanele abethelwe. pho kungani abethelwa? wabethelwa ukuze isintu sisindiswe. ingabe bonke ubuhlungu nakho konke ukushushiswa unkulunkulu osesimweni somuntu wamanje abhekane nakho kwenzeka ngephutha? noma ingabe unkulunkulu wakuhlela ngenhloso? akuyena unkulunkulu owakuhlela ngenhloso, futhi akuthukanga kwaqondana. ukuthi kwenzeke njengokwemithetho ejwayelekile. kungani ngisho kanjalo? yingoba unkulunkulu wazibeka phakathi kwabantu ukuze enze umsebenzi wakhe ngokukhululeka. ekwenzeni umsebenzi wakhe unjengomuntu futhi uzwa ubuhlungu njengomuntu. uma wayengahlela ubuhlungu ngenhloso, khona--ke wayezozwa ubuhlungu izinsuku ezimbalwa, kodwa ngokujwayelekile ubengeke akhathazeke. okusho ukuthi umsebenzi kankulunkulu wokuzwa ubuhlungu bomhlaba akuyona into nje ehleliwe ngenhloso, kuze kube kancane ukuzwa ubuhlungu engekho ezingqondweni. ukuthi uze ukuze azwe ubuhlungu bomhlaba, azibeke phakathi nabantu, azibeke ebantwini futhi ezwe ubuhlungu obufanayo nobuzwiwa yibo, aphathwe ngokufanayo, hhayi ukuba amukelwe kokunye. njengoba nizwile ukushushiswa, ingabe ukristu naye akezwa intshushiso? njengoba nizingelwa nishushiswa, ingabe ukristu yena akazingelwa futhi ashushiswe? abantu bahlaselwe ukugula, pho ukuhlupheka kwakhe kungakuncane kanjani? bakhona abanye abacabanga ukuthi unkulunkulu kufanele abuzwe ubuhlungu njengoba eza ukuzosebenza esizweni sikadrako omkhulu obomvu. ave nalokhu kungalungile? kunkulunkulu, akukho maphuzu asekele ukuthi kufanele noma akufanele ezwe ubuhlungu; unkulunkulu uthe ufisa ukuzwa ubuhlungu bomhlaba kanye nokuthi, esikhathini esifanayo nangenkathi ezwa lobu buhlungu, wayengabuzwela esikhundleni somuntu. bese--ke eletha isintu esiphethweni saso esihle nesimangalisayo, bese nosathane ahlulwe ngokuphelele. kunkulunkulu, kufanelekile ukuthi akuzwe lokhu kuhlupheka. uma wayengafisi ukudlula kulesi sigaba sokuhlupheka, uma wayefuna nje ukuqonda ubuhlungu bomuntu kuphelele lapho, phela wayengasebenzisa abantu abambalwa ukwenza lokhu esikhundleni sakhe. wayengasebenzisa abaphostoli abambalwa noma labo abasetshenziswa ngumoya ongcwele ukuba bathathe indawo yakhe bese bebuya bezombikela ngobuhlungu babo. noma wayengasebenzisa abanye abantu abakhethekile ukuba bazoba ngofakazi, abenze bazwe ubuhlungu obukhulu ngokungase kucatshangwe emhlabeni bese, uma bekwazile ukubumela, bayobe sebeba ngofakazi balokhu bese nosathane enqotshwa ngokuphelele, bese ikusasa lapho abantu bengasenakuhlupheka lifike. ingabe unkulunkulu angakwenza lokhu? yebo, angakwenza lokhu. kodwa umsebenzi kankulunkulu ngokwakhe wenziwa nguyena mathupha. yize noma umuntu engafakaza kahle, ubufakazi bakhe ngeke buzwakale kahle kusathane, futhi angathi: “manje njengoba usube yinyama, kungani ungabuzwa ubuhlungu bomhlaba wena uqobo? …” okusho ukuthi, uma unkulunkulu engawenzanga lo msebenzi yena mathupha, kusho ukuthi lolo hlobo lobufakazi ngeke lube namandla ngokwanele. umsebenzi kankulunkulu kufanele wenziwe nguyea uqobo; le yiyona ndlela kuphela ezwakalayo. kuyaphinda kubonakale kulesi sigaba somsebenzi kankulunkulu ukuthi yonke into ayenzayo unkulunkulu inesizathu esithile, ukuthi bonke ubuhlungu obubekezelwa unkulunkulu esenyameni bunencazelo ethile. wena uyabona ukuthi ayikho into unkulunkulu avele ayenze nje, kanye nokuthi unkulunkulu akayenzi into engenamsebenzi. unkulunkulu esesimweni somuntu uzele ukuzokwenza umsebenzi wakhe kanye nokuba azozwa ubuhlungu bomhlaba. kubalulekile ukuthi unkulunkulu awenze lo msebenzi, futhi kusemqoka kakhulu, esintwini kanye nesiphethweni sekusasa lesintu. konke kungenxa yensindiso yesintu, ukutholakala komuntu—lezi zenzo zenziwe futhi lo mzamo wenzelwe ukuze umuntu athole ukufinyelela isiphetho sakhe esiyisimangaliso.